text: Video: Guldsmede dyster om DM på slottet
  07 april 2017 kl. 10.40
  Syv guldsmedelærlinge kæmper om den ærefulde titel som Danmarks dygtigste guldsmedelærling på Koldinghus.
  Det danske mesterskab i guldsmedehåndværk afholdes i disse timer og dage på Koldinghus.
  Henover weekenden vil syv guldsmedelærlinge over tre dage konkurrere om titlen, der udover æren også giver en plads ved det nordiske mesterskab i guldsmedehåndværk, der holdes i Bella Center til august. 
  Pernille Pryssing Landstrøm er eneste deltager fra Syd- og Sønderjylland. Hun arbejder til daglig hos Guldsmed Lind i Horsens. 
  Der er adgang til at overvære mesterskaberne på Koldinghus, når der er betalt entré til museet.
  
  